An Education
Obrazovanje () je britanska filmska drama snimljena 2009.  u režiji Lone Šerfig i bazirana na memoarima britanske novinarke Lin Barber. Scenario za film napisao je književnih Nik Hornbi, a glavnu ulogu tumači Keri Maligan kojoj je ovaj film doneo nagradu BAFTA, kao i nominacije za Oskara, Zlatni globus i mnoge druge nagrade.

Pored Oskara za najbolju glumicu u glavnoj ulozi Obrazovanje je takođe bilo nominovano u kategorijama Najbolji film i Najbolji adaptirani scenario.

Radnja 

Radnja filma odvija se u Londonu ranih šezdesetih godina, gde šesnaestogodišnja Dženi Malor (Keri Maligan) živi sa svojim roditeljima. Dženi je vedra, inteligentna i lepa devojka, skoncentrisana na ostvarenje želje da upiše Oksford i obezbedi sebi bolji život.

Sve se menja kada upozna Dejvida Goldmana (Piter Sarsgard), duplo starijeg čoveka koji brzo očarava Dženi, ali i njene roditelje. Oni veruju da njegovo ponašanje nije nedolično i da želi da izloži Dženi kulturnim aktivnostima u kojima uživa.

Zajedno sa svojim prijateljima Denijem (Dominik Kuper) i Helen (Rozamund Pajk), Dejvid vodi Dženi na koncerte klasične muzike, aukcije umetničkih dela, na otmene večere i u prepune pabove. Dženi ubrzo saznaje da Dejvid do ovakvog luksuza ne dolazi na legalan način, ali se ipak upušta u ljubavnu vezu s njim.

Ono što ne zna je da Dejvid od nje skriva još jednu tajnu koja će joj slomiti srce i naterati je da shvati da ne postoji prečica do bolje budućnosti o kojoj sanja.

Uloge 
 Keri Maligan kao Dženi Melor
 Piter Sarsgard kao Dejvid Goldman
 Dominik Kuper kao Deni
 Rozamund Pajk kao Helen
 Alfred Molina kao Džek Melor
 Kara Simor kao Mardžori Melor
 Ema Tompson kao gospođica Volter
 Olivija Vilijams kao gospođica Stabs
 Sali Hokins kao Sara Goldman
 Metju Berd kao Grejam
 Eli Kendrik kao Tina

Reference

Spoljašnje veze 
 
 
 

Britanski filmovi
Američki filmovi
Dramski filmovi
Authority control 2